**411/2016.(XII.15.) Kgy. sz. határozat**

1. A Közgyűlés a Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § a) pontja alapján a szombathelyi 6247/2 hrsz-ú, Fő tér 23/B. szám alatti, 41 m2 területű üzlethelyiség ingyenes használatát 2017. január 1. napjától az ingatlan más célú hasznosításáig, de legfeljebb 2021. december 31. napjáig terjedő határozott időtartamra engedélyezi a Fogyatékkal Élőket és Hajléktalanokat Ellátó Közhasznú Nonprofit Kft. részére működésének elősegítése céljából.

A Közgyűlés a Kft. részére ingyenes használatot biztosít az alábbi feltételekkel:

* a helyiség fenntartásával, üzemeltetésével kapcsolatos költségek a használót terhelik,
* a használó a helyiséget kizárólag a feladatainak ellátására használhatja,
* a használó a helyiség használatát másnak nem engedheti át,
* a helyiséget az abban folytatni kívánt tevékenység gyakorlásához szükséges módon a használó saját költségén kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításainak, illetve azok időarányos részének megtérítésére nem tarthat igényt, a helyiséget kiürítve és tisztán, átadáskori állapotban és felszereltséggel köteles visszaadni.

A Közgyűlés felhatalmazza a polgármestert, hogy a Fogyatékkal Élőket és Hajléktalanokat Ellátó Közhasznú Nonprofit Kft.-vel az ingyenes használatra vonatkozó megállapodást megkösse.

2. A Közgyűlés felkéri a SZOVA Zrt.-t, hogy az ingatlan rendeltetésszerű használatának biztosítása érdekében a helyiségben jelentkező vizesedési probléma megoldásáról soron kívül gondoskodjon.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője

Dr. Németh Gábor, a SZOVA Zrt vezérigazgatója)

**Határidő:** 2016. december 31.